ezitatu (l 1/2d) e Tinara, nge tiki e Bayi! Lama Tshayina alima e Tinara, anamagosa awo e Bayi, amana etumela kuwo iziqamo ukuba zize kutengiswa e Malikeni yase Bayi.

Make sitate ama Indiya, e Bayi. Yimidaka apa ebityileyo, oti kwa usamkangele ebusweni, ubone ukuba lomfo wase Indiya ucinga ukuhluma,—ngazwinye uxunele pambili. Yiya kusasa e Malikeni. Wofika ama Indiya eyihlutile kanye i Malike. Selede ati ngenxa yokuba amagama awo engo “*Sammie*” onke, apaulwa ngu mtengisi, ango *“ A* ” Sammie, “\_B” Sammie, “ *C"* Sammie, njalo-njalo. Kuba ngabekwa itapile uve kodwa sakuwa isando somtengisi “*Gone ‘A' Sammie; gone ‘ B' Sammie ; gone ‘ G' Sammie ! ”* Ivenkile zawo ziwuzalisile wonke umzi. Asizizo venkile zempahla nokunye ukudla, kupela ziziqamo nemifuno elinywayo. Kanti ziko nje ezivenkile kuya kuqeshwa “*ikuli”* zokuhamba zitengisa ezindlwini zamanene. Akuko Ngq'upantsi, e Maxambeni, kungafiki Indiya nengobozi yalo ine mifuno. Nokuba ungene kuyipina inyoba kweli Bayi, nalo i Indiya ne Tshayina litwele imantyi litengisa. Epala nje um-Xosa efuna umsebenzi, liwahlaza imali i Indiya ne Tshayina pambi kwake. Ive- nkile enkulu ka Mr. Kelly, apo bekutengwa kona yonke imifuno, abete lamadoda yatshitsha, siteta nje ivaliwe. Wada umniniyo wanxamela ukungenisa umteto kwi Town Council (kuba ulilungu kuyo), wokuba nama Indiya makangavunyelwa ukuba atengise ngapandle kwe pepa lemvumelo *(license)* elidla iponti ezi £3 ngomnyaka. Kwatiwa ngamanye amalungu, “ Hayi; namhla ik'apetshu yako siyitenga nge tiki, nange peni, kanti oko ama Indiya ebengekafiki, besitenga intwana ezibunileyo nge sikisipenisi, zize ezintle zidle inayipeni.”

Ukugqiba, make siye e Bankeni sibone ukuba kuko ’nto na ayingenisayo lamactoda. Le Banki yase Bayi ivulwa yonke imi Gqibelo ngexesha lesi 7 ngokuhlwa, ukuze ofuna ukufaka imali, nofuna ukukupa enjenjalo ngelo xesha. Um-Xosa ufaka, afake, iti iselula ayikupe, aye kutyelela ekaya, ipelele ezityalini zodade nase misesaneni yo *diya;* eseleyo ayitshaye. Asitsho ukuti akuko madodana avusa imizi yoyise ngezi mali zisetyenzwa apa—kodwa izinto azifani. Um-Indiya nom-Tshayina abavati ; masiti, gxebe, umnqweno wokuba ngamahomba, awubenzi ukuba banga- kangeli ntweni yimbi ingebubo ubuhle bengubo namaqina kupela. Yenye indleko leyo ke ayipunguleyo. Um-Xosa ozuza 3s. 6d. nge mini wambata ibatyi ye £4 4s. neye £5, ayisebenzele inyanga yonke! Ibulukwe yake yesikwa yincibi; utenga umcako odla 7s. 6d. iyadi, arole £1 5s. aze awuse enc'ibini imsikele ibulukwe ete twe ezantsi, imbize enye iponti, kunye ne ondulubatyi yayo. Uti ukuba utenge esase venkileni isihlangu ake asise kwi *shoemaker* yolule isitende sibe ngange p'eko lenqawa yom- Xosa (3 inches). Ingubo zake ze Cawa nokumkani akangebi nantloni ukuzambata. Ezo ndleko akazazi umfo wase Indiya, yena yonke eyake imali iya e Bankeni ashiye intwana yokuba atye; yena unxiba *ikodi* enepapa. Iponti ngambim, ngantatu, nganye zonke iveki, ute roqo uyafaka e Bankeni. Qonda mlesi, umb'ali weli pepa ukubona oku ngamehlo ake. ango ama-Xosa etwala iminyazi yama Indiya e Bayi namhla. Asigxeki, siyalila. Nanko umXosa efale emqombotini. Aliko apo i Indiya—Lipala ngolunye uhlobo Asitshabisi, siyakutaza. Nqw'i! mabandla akwa Tshiwo; nqw'i! mabandla asezantsi ko Kwahlamba ; nqw'i! mabandla akwa Zulu ; nqwi! mabandla ase Lusutu, kwa Mshweshwe; nonke mabandla akowetu, kanifunde ukupala ngawumbi umkono. Madodana emtundo—akuko ndawo kuni ezi ofisini nase zitoreni. Ukuba niya kupelela ebu *klelikini,* nifune ukuba ngo nob'ala nonke, noshiywa zintlanga. Azenjenjalo zona,—azipali NGAKUPALA KUNYE.

AMATEMPILE E BAYI.

Ama Tempile e Bayi asemi. Isaquba “ Inqaba Yokupepela,” nakuba ngenxa yokunqaba komsebenzi bebaninzi abamana beq'uzuka ngokufuduka. Usapo lwama Xosa ngeluba luzama ukuvusa umzi, kuloko luyekelwe ngoyise. Nanamhla i Tempile isa zaliswe ludodana nomtinjana, ambalwa amadoda amakulu. Lamadodana enza umsebenzi omkulu—opulana emlilweni. Iti yakundweba enye yakunamatela kakulu etywaleni ayihende ukuba ibe lilungu le C*ricket Club* kuqala, kuze ukusuka apo ayingenise e Tempileni, ukusuka apo iye kungena e tyalikeni. Yintoni entle kunale lusapo lwakowetu, lusapo lwengcitakalo?

Yintoni emkita ufana nowoku'rolana kwemizalwana eludakeni? Kukupi kona ukulunga okubangwa ngu Tixo kumntu kunokuba kutandwe Yena kuqala, kuze kutandanwe kuncedwane luluntu? Nango kambe bafana base Bayi umsebenzi wenu namhla oyihlo bazizama ngamandla ezizinto, bafela emahlatini bepete izirweqe zabo. Lomaxa adlule nabo namhla lolunye uhlobo—olona lunobom, olona lunefa—ukopulana emililweui njengabazalanayo, abatandanayo, abavelanayo ebupantsini babo. Banomvuzo wabo abanjalo. Ayaziwa amagama abo pezulu. Buyelanani njengamaza olwandle, wona liti lakucitakala elipambili libuye kwamanye ungabisabi nakuliketa kuwo. Abaporofeti bala maxa bayibale bayifeza imihla yetu, basilingile emlingweni basifumana silula; kodwa siti esinokuyolula imihla yetu ngokunonelelana, ngokuvelana, nangoku sizelana; sipaule ezondawo zibonwa ngaba porofeti abo zise yelisela ebubini size sizilungise. Sibe “ Yimbumba Yamanyama,” kuzo zonke izinto zobulungisa, ukuba kuko ukudumiseka kwegama lika Tixo kuzo, ukuba kuko ukukolisa Yena lowo wati: “ Tandanani njengoko ndanitandayo.” Bayi! ulikaya lenkedama, ungumtunzi we mbedlenge ezi citakeleyo. Bayi! silindele okukulu kuwe, ukubuyiswa kwamahilihili, ukupiliswa kwamabadubadu. Nalo usapo lwakwa Xosa kuwe Bayi. Uya kupendula Bayi ngokondla kwako.

Amagosa e Tempile kule *Quarter* ngala :—Bro. Wm. N. Wauchope, *G. T.;* Simon Bobi, *V. T. ;* Peter Wauchope, *Secy.;* Edward Ngesi, *Chap.;* Stephen Boyce, *Trea.;* Ben Bobi, AZ.; Sist. Annie Puta, *A. AL. ;* Bro. Kobert Yekele, *I. G. ;* Jack Thomas, *O. G.*

Amalungu endlu enkulu azi *Past Delegates* ngo:—Bros. John S. Adams, *G. T. T. ;* I. W. Wauchope, *G. Secy.;* Jonas Bassie, *P. G. T. ;* Nisini Qwantsa, *P. G. T.*

Hambani ke mabandla o Zilo, ningabi ngabatandabuzavo. Nyatelani ngamandla u Tixo abe nani. Ibandla Lake elingcwele malikutazwe bubuhle bokuzipata kwenu, nesiq'amo sozingiso ekungeneni, nasekwenzeni oko kulungileyo. Siliteta nje eli lizwi senziwa kukwazi ukuba kuko abanye abanela ukuk'utalela indlela zozilo e Bayi kupela, bati bakubuyela emakaya, nokuba kuse Dikeni, okanye kwa Gqumahashe, mhlaumbi kwezinye indawo, balibale amadinga abo, bahambe kwakona eziselweni zendywala ezinxilisayo, nasezindleleni zokuswela isimilo ebesiba bayasixuma oko bebese Bayi.

UBULAWO OLUBI E MPOFU.

Ekupeleni kuka October lo udluleyo kuhle into embi ekungatiwa ngazwinye lubulawo olubi kunene, ngakwicala elingasentshonalanga kulentaba ye Menziesberg emgama ukwi mayile ezine ukusuka e Mpofu.

Amaxosa amabini, indodana nenkwenkwe, izicaka zomnye u mfama kwakwesi siqingata, adutyulwa angxwelerwa kakubi nge hagile akubon’ ukuba asalungiselela ukupeka inyama yebokwe awayeyibile.

Kubungqina obuvelisiweyo kubonakele ukuba ababantu badutyulwe bebekufupi kanye bevelelwe ngasemva. indoda yona idutyulelwe pezu kweziko, yati inkwenkwe ekubonakala ukuba idutyulwe ibe ibaleka, yadutyulelwa mganyana emlilweni. Ute kaloku umbulali emakube kungokuba ecinga ukuti, “ abafileyo abaxeli zinto,” wati ukubancinita wabaqokela ngembumbulu entloko, ezitsho zabusasaza ubucopo. U Mr. Botha ifama, indoda ebekekileyo nesebenzayo emi apo e Menziesberg ihle yabanjwa ngokuranelwa ukuba mayibe yiyo eyenze oko, selek'e wabuzeka ke pambi kwe mantyi yesisiqingata sase Mpofu. Kubonakala ukuba kanye ngeloxa lokwenzeka kwalonto u Mr. Botha ubeye kuzingela ngompu, kodwa ke ubunq'ina obuveliswe ngabo bati nguye umbulali abubanga nasildahla kanye, baye nobunq'ina obunikwe yinkwenkwe esicaka sake bubonisa ukuba ngexa lokuvakala kwezitonga ezo malunga nendawo apo zifunyenwe kona izidumbu ezo, ubesele ese kaya yena, waye nomkondo wezihlangu olandiweyo, kubonakele ukuba akazanga azinxibe, abe nazo nokuba nazo izihlangu zolohlobo. Ke ngoko kukoleka kuninzi ukuba oyena mbulali akaka funyanwa, kusamokomelwa mntu wumbi.

Ubusela bungaka nje sinokoyika ukuba zizakuba zininzi izipelo ezilusizi nje ngesi saba bantu babulewe nga langa linye, eyakuti ke lonto ibange ukuhlala kungaviwana pakati kwa makowetu naba mhlope abakolwa ukuba uninzi lwamasela empahla ezihambayo angecala letu. Midaka yekani ububuru ize nitabate icebo esinivusa ngalo kwelinye ibala kwelipepa.

3 ISIGIDIMI SAMAXOSA DECEMBER 01, 1884